જી હા ! . આમ તો વ્રજવાણીના ઈતિહાસને લઈને સમાજ,લોકો અને લેખોમાં અસમંજસ રહેલી છે પણ ઇતિહાસના પાના ઉથલાવીએ તો આજથી ૫૫૪ વર્ષ પહેલા વાગડમાં વ્રજવાણીમાં આહિરો નેસડાઓમાં વસવાટ કરતા,અખાત્રીજમાં મેળામાં એ સમયે યુવાનો મલ્લ-કુસ્તી કરી રહ્યા હતા,બાળકો હીંચકા ખાઈ રહ્યા હતા અને નેસડાની ૧૪૦ આહિરાણીયું સવારના પહોરથી ઢોલના તાલે કદમતાલ મિલાવી રમી રહી હતી,ઢોલીની થાપ પડતી ગઈ ધ્રુજારી ઉત્પન્ન થતી ગઈ અને ૧૪૦ આહિરાણીયું હાથીદાંતના જાડા ચૂડલા અને પગમાં કાંબી-કડ્લો પહેરી રાસડા લેતી રહી,રાત આખી વીતવા આવી ત્યાં સુધી સુધી તેઓના પગ થંભ્યા જ નહિ !